
ZAPISNIK 
4. sestanka komisije RZS za naravovarstvo in ekologijo (KNE) v tem mandatu
Sestanek je bil v torek 21. januarja 2025, z začetkom ob 17:00 uri v sejni sobi RZS, Tržaška cesta 134, 1000 Ljubljana. 

Prisotni:
- k o m i s i j a :	Marjan GABER – predsednik ter člani: Dušan JESENŠEK,  Mohor SLATNER,  Daniel SMODIŠ, Peter VALIČ (po videopovezavi), Rajko ZAJC, Niko VIVOD(novi član KNE).

- drugi vabljeni:	dr. Miroslav ŽABERL (predsednik RZS), mag. Igor MILIČIČ (sekretar RZS). 

Opravičili odsotnost: /.

SKLEPČNOST:	prisotni so bili vsi člani  komisije. Sestanek je sklepčen. 

Predlagan je bil  naslednji dnevni red:

1. Pregled opravljenega dela v 2024.
2. Plan dela za naslednje leto.
3. Razno.

Dnevni red je bil sprejet soglasno.

AD 1

Pregled opravljenega dela v 2024.

Predsednik komisije Marijan Gaber v uvodnem nagovoru najprej predstavi novega člana KNE Nika Vivoda, predsednika RD Velenje in zanj povzame način delovanja komisije v tekočem letu.  Gaber ustno povzame vsebino zapisnika in sklepe zadnje seje komisije pred letom dni. Kronološko predstavi opravljeno delo komisije v letu. 
· Sestanek delegacije RZS pri ministrici MKGP: RZS je predstavila bila problematike Programa upravljanja rib in zahtev Sklada kmetijskih zemljišč do zemljišč v lasti RD.  V razpravi se izpostavi nadaljevanje pritiskov Sklada na RD (predstavljena primera RD Medvode in RD Velenje). Predsednik RZS dr. Miroslav Žaberl predstavi možnosti za RZS: nadaljevanje delovanje RZS v okviru skupine NVO za trajnosti razvoj – pridobljeno pravno mnenje bivšega ustavnega sodnika C. Ribičiča, da je zakon »izvotljen« in da se v drugo zahteva ustavna presoja zakona. Pravna težava je da je ustavno sodišče prvič že odločilo, da zakon ni v neskladju z ustavo. Druga možnost rešitve problema so pogovori z vladajočo politiko in spremembo tozadevnega zakona v parlamentu (največja vladna stranka ni naklonjena za NVO ustrezni rešitvi, druge da).  Predsednik RZS napove ponovni razgovor pri ministrici tudi na to temo, vendar dvomi da se bo stališče ministrstva do problematike spremenilo v prid RD. Predsednik pove da bo RZS poskušala rešiti problem po obeh možnostih. 
· Projekti LASR (predstavi član Dušan Jesenšek): trije ribiški festivali Festival soške postrvi – Bohinjki festival-muharjenje in Kanalski festival se 85% financirajo iz sredstev sklada. Skoraj 400.000 eur je namenjenih za nabavo opreme, financiranje taborov mladih ribičev. Predsednik RZS pohvali RD Tolmin za kontinuirano aktivnost pri projektih LASR in izpostavi, da bo na skupščini RZS 2025 ponovno članicam ponovno predstavil koristi LASR in možnost realizacije posebnega usposabljanja o tem projektu, ki je lani izostal zaradi premajhnega zanimanja. 
· Posvet RZS 6. april 2024 o popoplavih aktivnostih je bil uspešen. Član Peter Valič je pripravil odlično predstavitev problematike upravljanja z vodotoki.  
· Sejem MEGRA 18. april 2024 – na posvetu o urejanju rečnih brežin je bil prisoten član Daniel Smodiš  
· Program RIVET: projekt je pridobila organizacija REVIVO. Sam projekt traja pet let in ima podporo RZS, P. Valič je kontaktna oseba za ta program. Valič izpostavi, da ni pravilno da ni sistematike, zaščititi bi se morali še ohranjeni vodotoki, potem pa se bi fokus preusmeril v revitalizacijo delno poškodovanih vodotokov – ta predlog ni bil uslišan. Valič vidi ta program zgolj kot črpanje sredstev. Podobno je bilo pri programu ohranjanja donavske potočne postrvi, kjer osnovni načrt programja ni bil rešen. Sam lahko nudi pomoč s deljenjem fotografij in strokovnih mnenj, drugi akterji pa vodijo projekt naprej.
· Projekti postavljanja sončnih panelov na zaprte vode: problematiko predstavi novi član Niko Vivod. Za vsa tri jezera (Družmirsko, Velenjsko in Škalsko jezero) Vivod pove, da so uspeli v pogovorih z občinski veljaki, Škalsko jezero izvzeti iz tega načrta, Velenjsko jezero pa so uspeli izboriti okoljevarstveno cono. Meni da je RD Paka za Družmirsko jezero zamudila, saj je vse pripravljeno za postavitev panelov za pridobivanje sončne energije, kar HSE zelo forsira. RZS je od kolegov iz EAA dobila informacije o škodljivosti električnih impulzov na ribe.
· Projekt odstranjevanja jezov – primer Sevnična: za odstranitev  jezu je vse pripravljeno na upravni in izvedbeni ravni- tu izvedbo zadržuje župan občine, ki poleg jezu želi izdelati še kolesarko pot želijo to narediti istočasno.  Za izvedbo rešitve ni bilo nobenega interesa strani uradnih inštitucij, vsi so zavrnili udeležbo na predvidenem posvetu o rušitvi jezu. WWF Adrija je še vedno zainteresiran za realizacijo odstranjevanja vodnih ovir in jo finančno podpira.  
· 18.7. 2024 Globalno partnerstvo za vodo – prisoten je bil član Rajko Zajc, problematika padavinske vode. 
· Nagrada Rada Smerduja: RZS je za nagrado predlagala člana P. Valiča, na koncu je nagrado dobil DOPPS. 
· Posvet DRSV : Izzivi urejanja voda – bili so prisotni M. Gaber, R. Zajc in sekretar RZS mag. Igor Miličić.  
· Spremembe ZONf: sprememba Zakona o varovanju narave, ki bi nalagal ribiškim koncesionarjem obvezno odstranjevanje invazivnih tujerodnih vrst rib rakov in mehkužcev, brez zagotovila ustreznih finančnih sredstev za to dejavnost. Čeprav je bil rok za podajo pripomb zelo kratek, so na MNVP argumentacijo RZS sprejeli in RD so izvzete predvidene obveznosti. Predsednik RZS pojasni, da je ugodna rešitev tudi plod dogovora med RZS in ZZRS. 
· Problematika kompostarne Kogal: 17.1. 2025 je bil izveden narok. Izvedba postopka ni bila optimalna, stranski udeleženci niso mogli podati svojega mnenja. 

Sprejet je bil
Sklep 1:  člani komisije so se seznanili s poročilom o delu v letu 2024. Člani komisije korespondenčno potrdijo čistopis poročila pred dokončno potrditvijo na UO RZS. 


 
AD 2

Plan dela za naslednje leto.

Predsednik komisije M. Gaber prisotnim članom pove da osnovni koncept dela komisije ostaja enak - korespondenčni sestanki, e-dopisi. 

Razprava
M. Gaber : predstavi program posegov v vodotoke – po uskladitvi s predsednikom RZS , strokovna služba pošlje dokument v vednost vsem RD
M. Slatner: dobil je informacije da naj bi ribja steza na HE Brežice delovala. RZS je podala zelo umestne predloge da bi bila omenjena steza ustrezen nadomestni habitat. 
N. Vivod: žalostno je da ZZRS ne uspe s prijavami posegov v vode. 
R. Zajc: kako lahko RZS doseže da bi ZZRS dobila nazaj status soglasodajalca pri posegih v vode. Predsednik RZS pove da je lahko zveza pobudnik takega predloga.  


Sekretar RZS predsednika in člane komisije prosi za več člankov o ekološki tematiki v glasilu Ribič. 

Po razpravi sta bila sprejeta 

Sklep 2: člani komisije so se seznanili s predlogom nalog za leto 2025. Predsednik komisije M. Gaber pripravi pisni osnutek, na katerega člani korespondenčno podajo pripombe pred dokončno potrditvijo na UO RZS.


AD 3

3. Razno.

· Problematika dostopa do vode za ribiče: na primerih problem predstavita M. Slatner in R. Zajc. Sprejet je bil dogovor da osnutek dopisa  pripravijo M. Gaber, R. Zajc in I. Miličić 

· dopis Alpe Adria Green o problematiki litija in odplak, ki bi tekle prek pritokov v Dravo – prisotni se strinjajo da v tem primeru RZS poda pismo podpore organizaciji AA Green. 


Seja je bila končana ob 19:30 uri. 

Ljubljana, 22. januar 2025.


Zabeležil:	Predsednik komisije:
mag. Igor MILIČIĆ	Marijan GABER



OPOMBA:	Sekretar RZS objavi zapisnik na spletnih straneh zveze po njegovi verifikaciji na seji UO.

Po verifikaciji predsedujočega kopije zapisnika v e- verziji prejmejo:
· člani komisije,
· člani UO,
· vabljeni
· arhiv RZS.

Zapis prejemnikov po elektronski pošti je v arhivu RZS.

Datum verifikacije zapisnika na seji UO RZS: ……..

Po verifikaciji na seji UO RZS sekretar RZS objavi zapisnik na spletni strani RZS, obvestilo o objavi pa prejmejo:	-	člani komisije,
· morebitni drugi udeleženci sestanka,
· člani UO,
· člani NO RZS,
· vse RD, ki uporabljajo e- pošto,
· arhiv RZS.

